Soovitused kolmanda sektori organisatsioonidele Lõuna-Eesti uuringu alusel

|  |  |  |
| --- | --- | --- |
| Koostatud | projekti nimi | koostajad |
| 15. märts 2018  Estonia, Tallinn | *Old Guys Say Yes To Community*  16-204-021604  KA2-AR-9/16 | Iris Pettai (Tallinna Ülikool)  Tiina Tambaum (Tallinna Ülikool)  Sirje Plaks (Andras) |

|  |  |  |
| --- | --- | --- |
| avaldatud | | |
| Juuli 2018 |  |  |

**2 sotsiokultuurliste ja majanduslike tingimuste kirjeldus**

Eestis elab 1,3 miljonit inimest. Elanikkonna tihedus on 30 in/km². Alates 1990. aastast on Eesti elanikkond kahanenud 16%, seda negatiivseloomuliku iibe ja välisrände saldo tõttu. Eesti rahvastikust moodustavad 68,7% [eestlased](https://et.wikipedia.org/wiki/Eestlased) ning suurimaks vähemusrahvuseks on [venelased](https://et.wikipedia.org/wiki/Venelased) (25,1%). Vähemalt 65-aastaseid inimesi oli 2017. aastal rahvastikus 19%. Aasta 2017. alguse seisuga oli Eestis umbes 417 000 pensionäri, mis hõlmab 31,7% rahvastikust.

**Rahvastiku sooline jaotus on naiste poole kaldu**. Kuni 45. eluaastani on naisi meestest vähem, kuid vanusrühmas 55-64 on naiste-meeste suhe 1,32 , 65-85 on suhe 1,94 ja 85+ rahvastikus on mehi vaid veidi üle viiendiku. Suur naiste hulk vanemates vanuserühmades tuleneb meeste lühemast oodatavast elueast (aastal 2015 meestel 73,1 ja naistel 81,5 aastat). Oodatav eluiga pikeneb mõlemal sool ja meestel kiiremini. Võrreldes Euroopa Liidu keskmiste näitajatega on Eesti meeste keskmine eluiga ligi kuus ning naistel kaks aastat madalam. Tervena elatud aastate arvus on lõhed veel suuremad – kui Euroopa Liidus keskmiselt elatakse tervena 61–62 aastat, siis keskmine Eesti naine elab tervena 58 ning mees vaid 54 aastat.

**Eestis on jõukuselt 22-l kohal EL-s.** SKP ostujõu standard elaniku kohta oli 2014.aastal 20 900, misEL-i keskmisest moodustas 76%. Samas kuulub Eesti Euroopa ebavõrdseimate riikide esikümnesse, sest elanikkonna vaeseima ja rikkaima viiendiku sissetulekute vaheline erinevus on jätkuvalt 5,7 korda,

**75+ vanuses inimesed elavad peamiselt pensionist** (keskmine vanaduspension oli 2017. aastal 409 eurot) 50-74 aastaste puhul on 38% jaoks regulaarseks sissetulekuallikaks peale pensioni ka palk või tulu ettevõtlusest (alampalk oli 2014.aastal 470 eurot ja keskmine brutopalk 1224 ). 59% 50-74 aastastest vanemaealistest peab oma leibkonna toimetulekut rahuldavaks (sh 11% täiesti rahuldavaks) ning ebarahuldavaks 41% (sh 11 täiesti ebarahuldavaks).[[1]](#footnote-1)

**Eesti vanemaealistel on kõrgem haridustase kui EL-i 28 liikmesriigi vanemaealistel keskmiselt,** Eurostat-i andmetel. 2014. aastal oli Eesti 55–74aastastest inimestest kolmanda taseme haridusega 35,4% (EL-i keskmine 19,1%) Vanusrühmas 55–74 on suurimal osal (44%) teise taseme haridus ja esimese taseme haridus ligi viiendikul. Eesti 55–74-aastastest inimestest osaleb hariduses või enesetäiendamises 3,8%, samas kui EL-i 28 riigi keskmine on 4,8%.

**Pooled vanemaealistest elavad kaheliikmelistes leibkondades ning 30% elab üksi.** Eakate hulgas on üksi elavaid inimesi oluliselt enam: kui 50–74-aastastest elab üksi 24%, siis 75- aastastest või vanematest juba 49%. Paljudes Euroopa riikides, samuti Eestis, on mitme põlvkonna kooselamine asendunud ühepereleibkondade levikuga. Laiendatud perekond, kus koos elab üle kahe põlvkonna, on Eestis suhteliselt haruldane – neid on ainult 4%.

**59% kõigist vanemaealistest elab kortermajades**, **23% ühepereelamutes ja 12% talumajades .**  58% omab eluruumi tervikuna ise, 16%-l juhtudest kuulub see mõnele leibkonnaliikmele, 15%-l juhtudest on kaasomandis ja 10%-l juhtudest kuulub kellelegi teisele (kas isikule, organisatsioonile, riigile või kohalikule omavalitsusele).

92% vanemaealistest, vanuses 50–74-aastat, kasutab tavamobiiltelefoni või nutitelefoni.[[2]](#footnote-2) Ligipääs internetiühendusele kas arvuti- või nutitelefoni kaudu on 62%-l. Regulaarseid internetikasutajaid on vanema ealinkonna seas, eriti vanemate meeste seas vähem kui Euroopas keskmiselt (SHARE).

**3 UUritud piirkonna tugevused ja nõrkused**

**Suur osa Lõuna-Eesti välispiirist on ühtlasi Eesti riigipiir**: idas ja kagus piir Vene Föderatsiooniga ja lõunas Läti Vabariigiga. Lõuna-Eesti pindala moodustab 35% kogu Eesti territooriumist. 2017. Aasta andmetel moodustas Lõuna-Eesti elanike arv 24% Eesti rahvastikust. Asustustihedus on 29,5 elanikku km² kohta. Mehed moodustavad elanikkonnast 46% ja naised 54%. Pensionäride osakaal on 34%, kellest 70% on vanaduspensionärid ja 30% töövõimetuspensionärid.

**Kõrgem kui Eestis tervikuna on siin maal elavate inimeste osakaal.** 53-55% elanikkonnast elab linnades, (Eesti rahvastikust tervikuna elab 68% linnades).

**Lõuna-Eesti elanikkonna kõige tähelepanuväärsem eripära on etniline koosseis – eestlasi on 88%,** mis on lähedane eestlaste osatähtsusele sõjaeelses Eesti Vabariigis. Alates 1990. aastast kuni 2017. aasta alguseni on **Lõuna-Eesti rahvastik on vähenenud peaaegu 20%.**

**Lõuna-Eestis teenitakse vähem kui Eestis keskmiselt**. 2016. aastal oli keskmine brutokuupalk Eestis 1146 eurot, Lõuna-Eestis 947 eurot, mis on 17% vähem. Uuringu intervjuud tehtiPõlvamaal, Valgamaal ja Võrumaal, mille majandusvaldkonnad on vastavalt aiandus ja bioenergeetika; energiatõhus logistika ja taliturism ning metsandus- ja puidutöötlemine;

**Lõuna-Eesti tööhõive (65,1%), on madalam kui Eestis tervikuna (71,7%).** Kõige madalam oli tööhõive määr Põlva maakonnas – 56,4%, see näitaja on madal ka Valgamaal.

**Lõuna-Eestis elab suhtelises vaesuses inimesi märksa rohkem kui Eestis keskmiselt.**  Kõrgeim oli suhtelises vaesuses elavate inimeste osakaal Põlvamaal (35%), Eesti keskmisest kõrgem oli suhtelise vaesuse näitaja ka Valgamaal (28%) ja Võrumaal (27%).

**Tervisenäitajad on Lõuna-Eestis Eesti keskmisega võrreldes halvemad**. Enamikus Lõuna-Eesti maakondades oli oodatav eluiga 65-aastastel meestel lühem Eesti keskmisest näitajast (15,5 aastat). Tervena elatud aastate arv oli Lõuna-Eesti uuritavates piirkondades 4–9 aastat lühem Eesti keskmisest.

Lõuna-Eesti (ja samamoodi Ida-Eesti) valdade arengukavade analüüsist näeme järgmist:

* Kõik kohalikud omavalitsused on nimetanud eesmärgina tagada kõigi vajalike sotsiaalteenuste kättesaadavuse eakatele inimestele, mida kohalikud omavalitsused peavad sotsiaalhoolekande seaduse kohaselt pakkuma. Vanemaid inimesi nimetatakse sageli puuetega inimesteks, kes vajavad sotsiaalteenuseid.
* Mõnedes arengukavades mainitakse ka vanemate inimeste kaasamist kogukondlikesse tegevustesse, seda läbi kogunemispaikade loetelu: puuetega inimeste kojad, pensionäride liidud ja ühingud ning päevakeskused.
* Kõikide valdade seisukoht on, et elanikkonna vananemine on probleem ning mõnes neist peetakse lahenduseks sotsiaalsete eluruumide väljaarendamist. Arengukavades ei mainita vanemaid mehi ja seetõttu ei käsitleta nende aktiivset osalemist ühiskonnas. Tundub, et need inimesed üldse ei eksisteeri!

Kokkuvõttes, piirkondlikud arengukavad vanemaid elanikke kui kodanikke omaette sihtgrupina ei näe.

Piirkondi iseloomustab asjaolu, et paljud vanemad inimesed ja meie vastajad on elanud seal kogu oma elu või vähemalt aastakümneid. Seetõttu tunnevad nad end kogukonna täisliikmena.

Vanemate meeste peamine nõrkus on nende tervislik seisund. Tõsiste tervisepiirangute korral ei saa mehed sõita ja seetõttu on kodust väljapääs väga problemaatiline. Eestit iseloomustavad alad on hajaasustatud, mistõttu sündmusi ja ettevõtmisi korraldatakse sageli kodudest eemal ja ilma korraldatud transpordita on meestel võimatu kogukonnaelus osaleda.

Perekond on vanemate inimeste jaoks oluline. Kui vanem inimene ei saa oma täiskasvanud lastega kontakti hoida, nt. piiratud e-oskuste tõttu; on olukord tema jaoks traumaatiline. Üks objektiivne põhjus, miks vanemad mehed on eraldunud noorematest pereliikmetest on nooremate põlvkondade liikumine maalt linna ja Eestis välismaale. Viimasel juhul on ainus kanal regulaarseks suhtlemiseks internet ja oskuste puudumine toob kaasa perekonnaühenduse katkemise.

Osasid vanemaid mehi iseloomustab sotsiaalsete oskuste piiratus. Neil meestel on oma varasema elukutse tõttu (kaevur, veoautojuht jne) vähem suhtlemiskogemust kui näiteks naistel, kes on pidanud ameteid, mis nõuavad pidevat suhtlust.

Vanemate meeste (ja nende kaudu naiste) elu mõjutab alkoholiga liialdamine.

**4 olemasolevate või ennustatavate probleemide loetelu, milleni uuringu käigus jõuti**

|  |  |  |
| --- | --- | --- |
|  |  |  |
| Halb tervis ja pikad järjekorrad eriarstidele. |  |  |
| Transpordi puudumine või ebapiisavus. Bussid sõidutavad hommikul inimesi tööle ja kooli ning õhtul tagasi. Seetõttu peaksid inimesed, kes tahavad sõita näiteks kooriproovi, veetma transpordis tunde. Sageli pole bussi oodates kuskil olla sest puuduvad isegi varjualused. |  |  |
| Suur töökoormus kodus. Noored on ära kolinud ja kogu majapidamise eest vastutavad vanad. Pole energiat millegi muuga tegelemiseks. |  |  |
| Naised on meestest aktiivsemad ja tegevused, mida piirkonnas pakutakse, on suunatud naistele. Praktiliselt puuduvad tegevused, mis oleksid atraktiivsed meestele. |  |  |
| Teave pakutavate tegevuste kohta ei jõua sihtgrupini. Põhjus on kas vale sihtrühma valik või sihtgrupile ebasobivad infokanalid. (Näiteks arvutikursuseid reklaamitakse internetis, samas kui need on vajalikud inimestele, kellel ei ole arvutioskused ja kellel puudub internetiühendus.) |  |  |
|  |  |  |

**5 Soovitused**

1. Kaardistada, kui palju on piirkonnas vanemaid mehi, palju neist elavad üksi või kaugemates maanurkades.
2. Kaardistada, kas kõikidel (vana)vanematel on võimalus nt oma välismaal elavate (laste)lastega suhelda. Kui ei, töötada välja tugisüsteem, kuidas aidata nad oma pereliikmetega kontakti pidada (nt arvuti ja interneti tugiisiku telefon, päevakeskuses arvuti indviduaalõpe ja tehnine tugiisik.
3. Tagada läbi sihtgrupile sobivate kanalite määratlemise, et sihtgrupile vajalik info nendeni alati jõuab. Esimese sammuna eelistatakse otse ja individuaalselt suhtlust, aga võimalik, et aja jooksul saab välja arendada ka teisi infokanaaleid.
4. Värvata aktiivsemaid vanemaid mehi kutsuma üritustele ja tegevustesse oma vähemaktiivseid sõpru. Töötada välja värbamise kava – näiteks iga uue osaleja toonud inimene ja tema uus kaaslane saavad tasuta tassi kohvi vm eeliseid.
5. Vaadata läbi transpordiga seonduv – nii busside liikumise kellaajad kui marsruudid, et üksikutes külades/taludes elavatel vanematel inimestel oleksid võrdsed võimalused ühiskonnaelus osalemisel.
6. Pakkuda tegevusi, mis huvitavad eelkõige mehi – sisustada nt töökoda selliste pinkide ja tööriistadega, mida meestel kodus pole. Töötad välja skeem, kuidas töökoja kasutamisel oleks tagatud ohutus ja samas ei jääks kogu tegevus ohutusnõuete taha seisma.
7. Organiseerida ühiskülastusi/reise, mis huvitavad ennekõike mehi – nt tehnikamess, õllemuuseum, vanatehnika varjupaik vms.
8. Organiseerida vanematele meestele nn tervisepäevi mille kavas võiks olla nt terviseloeng meeste tervisest, tervisekontroll ja mingi tervisespordi üritus.
9. Oskuste rakendamise, töökohtade ja osalise töötamise võimaluste leidmine vanematele meestele, vastavalt nende oskustele ja tervislikule seisundile. Määrata ametnik, kes tegeleb tööturuteenuste osutamisega spetsiaalselt vanemaealistele.
   1. Meestele, kellel liikumine raskendatud, tuua tegevused koju kätte – nt materjalid/joonised millegi, olgu või saunavihad, meisterdamiseks.
   2. Leida võimalusi ka valminud toodete müügiks.
10. Põlvkondade sidususe suurendamiseks leida võimalusi, kuidas vanemad mehed saaksid edasi anda oma kogemusi noortele aga ka vastupidi. Koostöö koolidega.
11. Pensionäride päevakeskuses korraldada tutvumisõhtuid teiste vanemate meestega, mis annaks võimaluse leida uusi tuttavaid, nt korraldada erialade päevi või (kunagistel) hobidel põhinevaid üritusi, kus praegused ja endised ametikaaslased saavad kokku.
12. Leida võimalusi, kuidas tublimaid vanemaid mehi tunnustada nende panuse eest kogukonda – nt pensionäride päevakeskuste kaudu; luua traditsioon kinnitada infotahvleid ehitistele, rajatistele ja paikadesse, kus inimesed on midagi üles ehitanud, midagi korda saatnud, loonud, teinud korralikult oma igapäevast tööd.

1. Vanemaealiste ja eakate toimetuleku uuring 2015. TNS EMOR, PRAXIS.lk.53-58 [↑](#footnote-ref-1)
2. Ülevaate koostamisel on kasutatud järgmist allikat: Eesti Statistika Kvartalikiri,3/2017. Statistikaamet.Tallinn.2017 [↑](#footnote-ref-2)